钦定古今图书集成/历象汇编/岁功典/第095卷 > 《云南志书》 > 除夜书怀 范成大
## 钦定古今图书集成/历象汇编/岁功典/第095卷 > 《云南志书》 > 除夜书怀 范成大

“运斗寅杓转，周天日御回。夜从冬后短，春逐雨中来。
鬓绿看看雪，心丹念念灰。有怀怜断雁，无思惜疏梅。
絮厚眼生缬，蔬寒肠转雷。烛花红琐碎，香雾碧徘徊。
昨梦书三箧，平生酒一杯。床头新历日，衣上旧尘埃。
摇落何堪柳，纷纭各梦槐。隙光能几许，世事剧悠哉。
岐路东西变，羲娥日夜催。头颅元自觉，怀抱故应开。”
踊跃金何意，青黄木自灾。身谋同斥鷃，政尔愿蒿莱。